label_title: Svetovno prvenstvo v hokeju na ledu 1975
label_desc: Svetovno prvenstvo v hokeju na ledu 1975 je bilo dvainštirideseto Svetovno prvenstvo v hokeju na ledu. Potekalo je med 1. marcem in 19. aprilom 1975 v Münchnu in Düsseldorfu, Zahodna Nemčija (skupina A), Sapporu, Japonska (skupina B) ter Sofiji, Bolgarija (skupina C). Zlato medaljo je osvojila sovjetska reprezentanca, srebrno češkoslovaška, bronasto pa švedska, v konkurenci dvaindvajsetih reprezentanc, petnajstič tudi jugoslovanske, ki je osvojila deseto mesto. To je bil za sovjetsko reprezentanco tretji zaporedni in skupno štirinajsti naslov svetovnega prvaka. 